《山行》
宋代·董嗣杲

山路本无雨，雾滃露点湿。
脚滑几欲缩，举步真如絷。
剉过万千山，云磴莫计级。
更多仙泉甘，潭深绝绠汲。
力疲骨节酸，远眺空伫立。
旷怀无与言，付与诗收拾。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。